মুহাম্মাদ ফাতিহ

দ্বিতীয় মুহাম্মাদ (, Meḥmed-i s̠ānī; ) (৩০ মার্চ ১৪৩২ – ৩ মে ১৪৮১) ছিলেন ৭ম উসমানীয় সুলতান। তিনি মুহাম্মাদ ফাতিহ অর্থাৎ বিজয়ী মুহাম্মাদ নামে পরিচিত। ১৪৪৪ সালের আগস্ট থেকে ১৪৪৬ সালের সেপ্টেম্বর পর্যন্ত সংক্ষিপ্ত সময়ের জন্য তিনি সুলতান ছিলেন। এরপর ১৪৫১ সালের ফেব্রুয়ারিতে পুনরায় মসনদে অসেন। দ্বিতীয় দফায় তিনি ১৪৮১ সালের মে পর্যন্ত ক্ষমতায় ছিলেন। তিনি ও তার শায়খ আকশামসউদ্দিন
কনস্টান্টিনোপল এর কাছে প্রথম কনস্টান্টিনোপল যুদ্ধের সময় সাহাবী আবু আইয়ুব আনসারির কবর খুঁজে পান ও পরবর্তীতে সেখানে আসে মসজিদ নির্মাণ করেন। মুহাম্মাদ (সা.) ভবিষ্যদ্বাণী অনুযায়ী কনস্টান্টিনোপল বিজয় এই উসমানীয় সুলতান দ্বিতীয় মুহাম্মদ ২১ বছর বয়সে কনস্টান্টিনোপল জয়  বিজয় করেন । তার অসামান্য দক্ষতা তৎকালীন সময়ে সবচেয়ে বড়ো কামান ও স্থল ভাগের উপর দিয়ে জাহাজ নিয়ে যাওয়া ছিল কনস্টান্টিনোপল যুদ্ধের অন্যতম কৃতিত্ব।এর ফলে পূর্ব রোমান সাম্রাজ্যের পতন হয়। মুহাম্মদ আনাতোলিয়া, আলবেনিয়া, বসনিয়া, ক্রিমিয়া, ইতালি পর্যন্ত ইউরোপ অভিযান অব্যাহত রাখেন। আধুনিক তুরস্ক ও মুসলিম বিশ্বে সুলতান মুহাম্মদ একজন বীর হিসেবে সম্মানিত হন। তার স্মরণে ইস্তানবুলের ফাতিহ জেলা, ফাতিহ সুলতান মুহাম্মদ সেতু ও ফাতিহ মসজিদের নামকরণ করা হয়েছে।

প্রারম্ভিক শাসনকাল
শাহজাদা মুহাম্মদ ১৪৩২ সালের ৩০ মার্চ উসমানীয় রাজধানী এদির্নে জন্মগ্রহণ করেন। তার বাবা ছিলেন সুলতান দ্বিতীয় মুরাদ ও মা হুমা খাতুন।

অভিজ্ঞতা অর্জনের জন্য ১১ বছর বয়সে তাকে প্রথা অনুযায়ী আমাসিয়া শাসনের জন্য প্রেরণ করা হয়। তার পড়াশোনার জন্য সুলতান দ্বিতীয় মুরাদ কয়েকজন শিক্ষক নিযুক্ত করেন।^ الشقائق النعمانية في علماء الدولة العثمانية، صفحة 52 نقلاً عن تاريخ الدولة العثمانية، صفحة 43 ইসলামি শিক্ষা তার মনে গভীর প্রভাব ফেলে। কনস্টান্টিনোপল জয় করার ক্ষেত্রে  তরুণ বয়সে আকশামসউদ্দিন তার উপর প্রভাব ফেলেছিলেন।الفتوح الإسلامية عبر العصور، د. عبد العزيز العمري، صفحة 358-359

১৪৪৪ সালের আগস্টে আনাতোলিয়ার কারামানিদের সাথে শান্তি স্থাপনের পর সুলতান দ্বিতীয় মুরাদ মসনদ ত্যাগ করেন এবং দ্বিতীয় মুহাম্মদ ১২ বছর বয়সে সুলতান হন। পোপের প্রতিনিধি কার্ডিনাল জুলিয়ান সিসারিনির মদদে হাঙ্গেরির রাজা মুসলিমদের সাথে চুক্তি লঙ্ঘন করেন। জুলিয়ান তাকে বোঝান যে মুসলিমদের সাথে সম্পাদিত চুক্তি ভঙ্গ করলে তা বিশ্বাসঘাতকতা হবে না। হাঙ্গেরির জানোস হুনয়াডির নেতৃত্বে পরিচালিত ক্রুসেডকে মুহাম্মদ প্রতিহত করতে সক্ষম হন।تاريخ الدولة العليّة العثمانية، تأليف: الأستاذ محمد فريد بك المحامي، تحقيق: الدكتور إحسان حقي، دار النفائس، الطبعة العاشرة: 1427 هـ - 2006 م، صفحة: 157 
এসময় মুহাম্মদ তার পিতা মুরাদকে পুনরায় মসনদে বসার অনুরোধ করেন কিন্তু মুরাদ তাতে অস্বীকৃতি জানান। মুহাম্মদ এর ফলে ক্রুদ্ধ হন এবং পিতার কাছে পাঠানো চিঠিতে লেখেন, "যদি আপনি সুলতান হন, তবে এগিয়ে এসে সেনাদের নেতৃত্ব দিন। যদি আমি সুলতান হই তবে আমি নির্দেশ দিচ্ছি আপনি আমার সেনাদের নেতৃত্ব দিন।" এরপর মুরাদ দায়িত্বগ্রহণ করেন এবং ১৪৪৪ সালে ভার্নার যুদ্ধে জয়লাভ করেন।

মুরাদের পুনরায় ক্ষমতাগ্রহণের ক্ষেত্রে উজিরে আজম হালিল পাশার ভূমিকা ছিল। মুহাম্মদের শিক্ষক আকশামসউদ্দিনের সাথে হালিল পাশার বিরূপ সম্পর্ক থাকায় তিনি মুহাম্মদের শাসনের পক্ষে ছিলেন না।

কনস্টান্টিনোপল বিজয়


১৪৫১ সালে পুনরায় মসনদে বসার পর সুলতান মুহাম্মদ নৌবাহিনীকে শক্তিশালী করতে শুরু করেন এবং কনস্টান্টিনোপল আক্রমণের প্রস্তুতি নেন। বসফরাসের পূর্বে এশীয় অংশে তার প্রপিতামহ প্রথম বায়েজীদ আনাদোলুহিসারি দুর্গ নির্মাণ করেছিলেন। মুহাম্মদ ইউরোপীয় অংশে রুমেলিহিসারি দুর্গ নির্মাণ করেন ফলে প্রনালীর উপর উসমানীয়দের পূর্ণ নিয়ন্ত্রণ স্থাপিত হয়। এরপর প্রণালী অতিক্রমকারী জাহাজের উপর করারোপ করা হয়। ভেনিসিয়ান একটি জাহাজ নির্দেশ অমান্য করায় সেটিকে কামানোর গোলার আঘাতে ডুবিয়ে দেয়া হয় এবং নাবিকদের শিরশ্ছেদ করা হয়।Silburn, P. A. B. (1912).

কনস্টান্টিনোপলে প্রথম অবরোধের সময় শহরের নিকটে দাফন করা সাহাবি আবু আইয়ুব আনসারির কবর আকশামসউদ্দিন আধ্যাত্মিক শক্তিবলে খুজে পেয়েছিলেন।The Sultan of Vezirs: The Life and Times of the Ottoman Grand Vezir Mahmud, Théoharis Stavrides, page 23, 2001 বিজয়ের পর মুহাম্মদ এখানে আইয়ুব সুলতান মসজিদ নির্মাণ করেন।

১৪৫৩ সালে মুহাম্মদ কনস্টান্টিনোপল অবরোধ করেন। এসময় তার বাহিনীতে সেনা সংখ্যা ছিল ৮০,০০০ থেকে ২,০০,০০০ এবং জাহাজ ছিল ৩২০টি। এপ্রিলের শুরুর দিকে শহর অবরোধ করা হয়। অবরোধের সময় উসমানীয়রা উরবানের নির্মিত প্রকান্ড কামান থেকে গোলাবর্ষণ করে। গোল্ডেন হর্নের প্রবেশপথে বিশালাকার শেকল স্থাপনের ফলে সেখানে প্রবেশের ক্ষেত্রে তুর্কিরা বাধার সম্মুখীন হয়। মুহাম্মদ তার জাহাজগুলিকে মাটির উপর দিয়ে টেনে গোল্ডেন হর্নে নিয়ে আসেন। ২৯ মে শহরের পতন হয়, এবং রাসূলের কনস্টান্টিনোপল ভবিষ্যদ্বাণী রূপ লাভ করে। বিজয়ের পর মুহাম্মদ এদির্ন থেকে রাজধানী সরিয়ে কনস্টান্টিনোপলে নিয়ে আসেন।


৩৩০ সাল থেকে কনস্টান্টিনোপল রোমান সাম্রাজ্যের রাজধানী ছিল এবং শহরের অধিকারী সাম্রাজ্যের শাসক হতেন। একারণে কনস্টান্টিনোপল জয়ের পর মুহাম্মদ রোমান সম্রাটদের মত কাইসার-ই রুম বা সিজার উপাধি ধারণ করেন।http://www.milliyet.com.tr/2004/12/19/pazar/yazortay.html সমসাময়িক পণ্ডিত জর্জ অব ট্রেবিজন্ড এক্ষেত্রে সুলতানকে সমর্থন করেছিলেন।http://www.washingtonpost.com/wp-srv/style/longterm/books/chap1/constantinople.htmhttps://books.google.com.tr/books?id=ftOp1cR7VK8C&pg=PT13&lpg=PT13&dq=%22The+seat+of+the+Roman+Empire+is+Constantinople.%22&source=bl&ots=PquK438sn9&sig=D0Ya8dmoDcswPwMdAWR6dmPXHOw&hl=tr&sa=X&ved=0CCEQ6AEwAWoVChMIvcjf2J2SyQIVBBQsCh21ygdB#v=onepage&q=%22The%20seat%20of%20the%20Roman%20Empire%20is%20Constantinople%2C%22&f=false ইস্টার্ন অর্থোডক্স চার্চ এই ঘোষণা মেনে নিলেও ক্যাথলিক চার্চ এবং পশ্চিম ইউরোপ তা মেনে নেয়নি। গেন্নাডিয়াস স্কলারিয়াসকে সুলতান কনস্টান্টিনোপলের পেট্রিয়ার্ক মনোনীত করেন।

বাইজেন্টাইন সম্রাট একাদশ কনস্টান্টাইন কোনো উত্তরসূরি না রেখে মৃত্যুবরণ করেন। তার মৃত বড় ভাইয়ের পুত্ররা তার উত্তরাধিকারী হওয়ার কথা ছিল। সুলতান মুহাম্মদ তাদেরকে প্রাসাদের দায়িত্বে নিযুক্ত করেন। জ্যেষ্ঠ পুত্র হাস মুরাদকে মুহাম্মদ পছন্দ করতেন। তাকে বলকান বেলেরবে নিযুক্ত করা হয়েছিল। কনিষ্ঠ পুত্র মেসিহ পাশা একজন নৌ সেনাপতি হন এবং গেলিপলির সানজাক বে নিযুক্ত হন। তিনি পরবর্তীতে সাম্রাজ্যের উজিরে আজম নিযুক্ত হয়েছিলেন।Lowry, Heath W. (2003). The Nature of the Early Ottoman State. Albany, NY: SUNY Press. p. 115-116.

কিছু ঐতিহাসিক সূত্র অনুযায়ী কনস্টান্টিনোপল বিজয়ের ১০ বছর পর মুহাম্মদ ট্রয় সফর করে বলেন যে গ্রীক তথা বাইজেন্টাইনদের জয় করার মাধ্যমে তিনি ট্রোজানদের পক্ষ থেকে প্রতিশোধ নিয়েছেন।


 অন্যান্য অভিযানসমূহ 

 দক্ষিণ সার্বিয়া ও উত্তর মোরেয়া বিজয় (১৪৫৮–১৪৬০) 
 সার্বিয়া বিজয় 
 পটভূমি
১৪শ শতকের শেষ দিকে সার্বিয়া উসমানীয় সাম্রাজ্যের অধীন এক ধরনের ভ্যাসাল রাষ্ট্রে পরিণত হয়। ১৪৫৩ সালে কনস্টান্টিনোপল পতনের পর বলকান অঞ্চলে উসমানীয় প্রভাব আরও জোরদার হয়। সে সময় সার্বিয়ার শাসক ছিলেন দেসপট জর্জ ব্রাঙ্কোভিচ।

 বিজয়ের ধাপ
 ১৪৫৪–১৪৫৫: সুলতান দ্বিতীয় মুহাম্মাদ (মুহাম্মাদ ফাতিহ) সার্বিয়ায় সামরিক অভিযান পরিচালনা করেন এবং কয়েকটি দুর্গ ও অঞ্চল দখল করেন।
 ১৪৫৬: বেলগ্রেড অবরোধে উসমানীয় বাহিনী ব্যর্থ হয়, তবে সার্বিয়ার ওপর সামরিক ও রাজনৈতিক চাপ অব্যাহত থাকে।
 ১৪৫৯: সার্বিয়ার রাজধানী স্মেডেরেভো উসমানীয়দের দখলে চলে যায়।

 চূড়ান্ত ফলাফল
২০ জুন ১৪৫৯ সালে সার্বিয়া আনুষ্ঠানিকভাবে উসমানীয় সাম্রাজ্যের একটি প্রদেশে পরিণত হয়। এর মাধ্যমে বলকান অঞ্চলে উসমানীয় কর্তৃত্ব সুদৃঢ় হয়।

 মোরেয়া বিজয় 
 পটভূমি
মোরেয়া বর্তমান পেলোপনিস উপদ্বীপে অবস্থিত ছিল। এটি ছিল বাইজেন্টাইন সাম্রাজ্যের শেষ অবশিষ্ট অঞ্চলগুলোর একটি, যা মোরেয়ার দেসপটেট নামে পরিচিত ছিল। কনস্টান্টিনোপল পতনের পরও এখানকার শাসকরা প্রায়ই বিদ্রোহ করত বা পশ্চিমা শক্তির সঙ্গে যোগাযোগ স্থাপন করত।

 বিজয়ের ধাপ
 ১৪৫৮: মুহাম্মাদ ফাতিহ মোরেয়ায় প্রথম সামরিক অভিযান পরিচালনা করে কিছু অঞ্চল দখল করেন।
 ১৪৬০: পূর্ণাঙ্গ সামরিক অভিযানের মাধ্যমে পুরো মোরেয়া উসমানীয়দের অধীনে আসে।
 স্থানীয় শাসক দেমেত্রিওস পালাইওলোগোস আত্মসমর্পণ করেন।

 চূড়ান্ত ফলাফল 
১৪৬০ সালের মে–জুন মাসে মোরেয়া সম্পূর্ণভাবে উসমানীয় শাসনের অধীনে আসে। এর ফলে গ্রীসে বাইজেন্টাইন শাসনের শেষ চিহ্নও বিলুপ্ত হয়।

 সাল সংক্ষেপ 
 এলাকা  বিজয়ের সাল সার্বিয়া  ১৪৫৯ মোরেয়া  ১৪৬০

 ত্রেবিজন্ড বিজয় (১৪৬০–১৪৬১) 
ত্রেবিজন্ড সাম্রাজ্য ছিল বাইজেন্টাইন সাম্রাজ্যের উত্তরাধিকারী রাষ্ট্রগুলোর একটি, যা ১২০৪ সালে চতুর্থ ক্রুসেডে কনস্টান্টিনোপল পতনের পর প্রতিষ্ঠিত হয়। এটি বর্তমান তুরস্কের উত্তর-পূর্বাঞ্চলে কৃষ্ণসাগরের উপকূলে অবস্থিত ছিল। এর রাজধানী ছিল ত্রেবিজন্ড শহর (বর্তমান ত্রাবজোন)।

১৪৫৩ সালে উসমানীয় সাম্রাজ্য কনস্টান্টিনোপল দখল করার পরও ত্রেবিজন্ড স্বাধীন অবস্থায় টিকে ছিল। তবে আশপাশের অঞ্চলগুলো একে একে উসমানীয় নিয়ন্ত্রণে চলে যাওয়ায় সাম্রাজ্যটি ক্রমশ বিচ্ছিন্ন হয়ে পড়ে। সে সময় ত্রেবিজন্ডের শাসক ছিলেন সম্রাট ডেভিড কোমনেন।

 বিজয়ের পূর্বপ্রস্তুতি
১৪৫৩ থেকে ১৪৬১ সালের মধ্যে সুলতান দ্বিতীয় মুহাম্মাদ (মুহাম্মাদ ফাতিহ) আনাতোলিয়ার বিভিন্ন ক্ষুদ্র রাজ্য, প্রিন্সিপালিটি ও গুরুত্বপূর্ণ বন্দরনগরী দখল করেন। ত্রেবিজন্ড ছিল কৃষ্ণসাগরের একটি ধনী বন্দরনগরী এবং এর সঙ্গে জর্জিয়া, জেনোয়া ও বিভিন্ন ইউরোপীয় শক্তির বাণিজ্যিক সম্পর্ক ছিল। ফলে এটি অটোমান নৌ ও বাণিজ্যিক নিরাপত্তার জন্য সম্ভাব্য হুমকি হিসেবে বিবেচিত হয়।

 ১৪৬১ সালের অভিযান
১৪৬১ সালের জুলাই মাসে মুহাম্মাদ ফাতিহ একটি বৃহৎ স্থল ও নৌ অভিযান পরিচালনা করেন। স্থলপথে তিনি পূর্ব আনাতোলিয়া অতিক্রম করে কৃষ্ণসাগর উপকূল বরাবর অগ্রসর হন। একই সময়ে উসমানীয় নৌবাহিনী সমুদ্রপথে ত্রেবিজন্ড শহর অবরোধ করে। ফলে শহরটি স্থল ও নৌ—দুই দিক থেকেই ঘিরে ফেলা হয়।

 অবরোধ ও আত্মসমর্পণ
ত্রেবিজন্ডের প্রতিরক্ষা প্রাচীর শক্তিশালী হলেও দীর্ঘ অবরোধের ফলে খাদ্য ও রসদের সংকট দেখা দেয়। কয়েক সপ্তাহের অবরোধের পর সম্রাট ডেভিড কোমনেন আলোচনার মাধ্যমে আত্মসমর্পণ করতে বাধ্য হন। ১৫ আগস্ট ১৪৬১ সালে ত্রেবিজন্ড আনুষ্ঠানিকভাবে অটোমান সাম্রাজ্যের অন্তর্ভুক্ত হয়।

 বিজয়ের ফলাফল
 রাজনৈতিকভাবে, পুরো আনাতোলিয়ার কৃষ্ণসাগর উপকূল উসমানীয় নিয়ন্ত্রণে আসে।
 সামরিকভাবে, বাইজেন্টাইন সাম্রাজ্যের শেষ স্বাধীন উত্তরাধিকারী রাষ্ট্রের পতন ঘটে।
 অর্থনৈতিকভাবে, কৃষ্ণসাগরের বাণিজ্যপথ সম্পূর্ণভাবে অটোমানদের নিয়ন্ত্রণে চলে যায়।
 সাংস্কৃতিকভাবে, বহু গ্রিক অভিজাতকে ইস্তাম্বুলে স্থানান্তর করা হয় এবং ত্রেবিজন্ডে অটোমান প্রশাসন প্রতিষ্ঠিত হয়।

 ওয়ালাচিয়া (আফলাক) অভিযান (১৪৫৯-১৪৬২) 

 বসনিয়া বিজয় (১৪৬৪) 

 উসমানীয়-ভেনিস যুদ্ধ (১৪৬৩-১৪৭৯) 

 আনাতোলীয় বিজয়সমূহ (১৪৬৪-১৪৭৩) 

 মলদাভিয়ার সাথে যুদ্ধ (১৪৭৫-১৪৭৬) 

 আলবেনিয়া বিজয় (১৪৬৬-১৪৭৮) 

 ক্রিমিয়া নীতি 

কনস্টান্টিনোপল পুনর্গঠন (১৪৫৩–১৪৭৮)

কনস্টান্টিনোপল জয়ের পর তিনি হাজিয়া সোফিয়া শাহাদাহ ঘোষণার নির্দেশ দেন।Lewis, Bernard. Istanbul and the Civilization if the Ottoman Empire. 1, University of Oklahoma Press, 1963. p. 6 হাজিয়া সোফিয়াকে এসময় মসজিদে রূপান্তরিত করা হয় ফলে কনস্টান্টিনোপলে ইসলামি শাসনের ভিত্তি দৃঢ় হয়।

মুহাম্মদ শহর পুনর্গঠনের কাজ শুরু করেন।Inalcik, Halil. "The Policy of Mehmed II toward the Greek Population of Istanbul and the Byzantine Buildings of the City". Dumbarton Oaks Papers 23, (1969): 229–249. p. 236 পালিয়ে যাওয়া গ্রীক ও জেনোয়েসদের ফিরিয়ে আনার উদ্দেশ্যে তিনি তাদের বাড়িঘর ফিরিয়ে দেন এবং নিরাপত্তার নিশ্চয়তা দেন। তিনি নির্দেশ জারি করেন যে মুসলিম, খ্রিষ্টান ও ইহুদিদেরকে শহরে বসতি স্থাপন করতে হবে এবং সেপ্টেম্বরের মধ্যে পাঁচ হাজার বসতবাড়ি শহরে স্থানান্তর করতে হবে। সাম্রাজ্যের বিভিন্ন স্থান থেকে এসময় লোকেরা এসে এখানে বসতি স্থাপন করে।

গ্রীক অর্থোডক্স পেট্রিয়ার্ককে পুনর্বহাল করার পাশাপাশি মুহাম্মদ ইহুদি রেবাই এবং আর্মেনীয় পেট্রিয়ার্ককে নিয়োগ দেন। তার উজিরদেরকে তিনি বিভিন্ন স্থাপনা গড়ে তুলতে উৎসাহিত করেন। এর মধ্যে রয়েছে উজিরে আজম রুম মুহাম্মদ পাশা নির্মিত রুম মুহাম্মদ পাশা মসজিদ। এসকল পদক্ষেপের ফলে শহরের দ্রুত উন্নয়ন হয়। ১৪৭৮ সালের জরিপ অনুযায়ী তৎকালীন সময়ে কনস্টান্টিনোপল এবং পার্শ্ববর্তী গালাতায় ১৬,৩২৪ বাড়িঘর এবং ৩,৯২৭টি দোকান ছিল এবং আনুমানিক জনসংখ্যা ছিল ৮০,০০০।The Ottomans and the Balkans: Fikret Adanır,Suraiya Faroqhi, page 358, 2002 এর মধ্যে ৬০% ছিল মুসলিম, ২০% খ্রিষ্টান এবং ১০% ইহুদি।A History of Islamic Societies, Ira M. Lapidus, page 272, 2002 মুহাম্মদের উচ্চাকাঙ্ক্ষী নির্মাণ প্রকল্পের ফলে শহর রাজকীয় রাজধানী হিসেবে গড়ে উঠে।  সমকালীন উসমানীয় ইতিহাসবিদ নেশরির মতে "সুলতান মুহাম্মদ ইস্তানবুলের সবকিছু নির্মাণ করেছেন"। পঞ্চাশ বছর পরে কনস্টান্টিনোপল ইউরোপের সবচেয়ে বৃহৎ শহরে পরিণত হয়।

পরিবার
সুলতান দ্বিতীয় মুহাম্মদের পাঁচজন স্ত্রী ছিলেন:
আমিনা গুলবাহার হাতুন (বিবাহ. ১৪৪৬), এক আলবেনীয় বে'র কন্যা;
গুলশাহ হাতুন; ইব্রাহিম বের কন্যা
সিত্তিশাহ হাতুন (বিবাহ. ১৪৪৯), দুলকাদির রাজ্যের ষষ্ঠ শাসক সুলাইমান বের কন্যা;Wedding portrait, Nauplion.net
চিচেক হাতুন (বিয়ে ১৪৫৮), আলি বের কন্যা;
খাদিজা হাতুন, জাগান পাশার কন্যা;

সন্তান
দ্বিতীয় বায়েজীদ — সিত্তিশাহ বা আমিনা গুলবাহারের পুত্র
সুলতান জেম — চিচেকের পুত্র
মুস্তাফা — গুলশাহর পুত্র
গেভেরহান হাতুন — আমিনা গুলবাহারের কন্যা

ব্যক্তিত্ব
সুলতান মুহাম্মদ তুর্কি, আরবি, ফার্সি, গ্রীক ও ইতালীয় ভাষায় পারদর্শী ছিলেন।http://www.sabah.com.tr/yazarlar/barlas/2006/05/30/fatih_19_yasinda_alti_dili_cok_iyi_biliyorduhttp://www.milliyet.com.tr/fatih-hakan-ve-roma-kayzeri/ilber-ortayli/pazar/yazardetay/03.06.2012/1548527/default.htm

বিভিন্ন সময়ে তিনি তার উপস্থিতিতে আলেমদেরকে বিভিন্ন ধর্মীয় বিষয়ে আলোচনার জন্য আহ্বান করতেন। তার শাসনামলে গণিত, জ্যোতির্বিজ্ঞান ও ধর্মীয় ক্ষেত্রে উসমানীয়রা প্রভূত উন্নতি লাভ করে। সুলতান নিজে আভনি ছদ্মনামে কবিতা লিখতেন। তার কবিতা নিয়ে একটি দিওয়ান রয়েছে।

মুহাম্মদ আল ফাতিহ বিজ্ঞান ও ইতিহাসচর্চায় বেশ মনোযোগী ছিলেন। বেশিরভাগ সময় তিনি ইতিহাসের বই পড়েই কাটাতেন। এসময় মুহাম্মদ আল ফাতিহ আরবী, ফারসি, তুর্কি, সার্বীয়, গ্রীক, ল্যাটীনসহ ৭ টি ভাষায় দক্ষ হয়ে উঠেন। এসব ভাষায় তিনি অনর্গল কথা বলতে পারতেন।

মৃত্যু

১৪৮১ সালে নতুন অভিযানকালে ইস্তাবুলের মালতেপেতে পৌছানোর পর অসুস্থ হয়ে পড়েন। কিছু দিন পর ৩ মে ৪৯ বছর বয়সে সুলতান মুহাম্মদ মৃত্যুবরণ করেন। তাকে ইস্তানবুলের ফাতিহ মসজিদ সংলগ্ন স্থানে দাফন করা হয়। ধারণা করা হয় যে তাকে বিষপ্রয়োগ করা হয়েছিল। একটি সূত্র অনুযায়ী ইহুদি থেকে ইসলামে ধর্মান্তরিত ইয়াকুব পাশা এর সাথে জড়িত। আরেকটি সূত্রমতে তার পার্সিয়ান চিকিৎসক তাকে বিষপ্রয়োগ করেছিল।1453: The Holy War for Constantinople and the Clash of Islam and the West, Roger Crowley, 2005

সুলতান মুহাম্মদের মৃত্যুতে ইউরোপে আনন্দের বন্যা বয়ে যায়। এ উপলক্ষে গির্জার ঘণ্টা বাজানো হয় এবং উদ্‌যাপন অনুষ্ঠান অনুষ্ঠিত হয়। ভেনিসে ঘোষণা করা হয়: "লা গ্রান্দে একুইলা এ মরতা!" ('মহান ঈগল মৃত!')The Grand Turk: John Freely, page 180, 2009Minorities and the destruction of the Ottoman Empire, Salâhi Ramadan Sonyel, Page 14, 1993

অবদান ও স্মৃতি
কনস্টান্টিনোপল জয়ের পর মুহাম্মদ শহরে অনেক মসজিদ ও মাদ্রাসা গড়ে তোলেন। এর মধ্যে ফাতিহ মসজিদ অন্যতম। সুলতান সুলাইমানের পূর্বে তিনি প্রথম ফৌজদারি ও শাসনতান্ত্রিক আইন লিপিবদ্ধ করণ করেন বলে স্বীকৃত। তার শাসনামলে উসমানীয় সাম্রাজ্য কনস্টান্টিনোপল, এশিয়া মাইনর, সার্বিয়া, আলবেনিয়া,ইতালি,ক্রিমিয়া বিস্তৃত হয়।

বসফরাসের উপর তার নামে ফাতিহ সুলতান মুহাম্মদ সেতু নির্মিত হয়েছে। ১৯৮৬ থেকে ১৯৯২ সাল পর্যন্ত তুর্কি ১০০ লিরার নোটে তার নাম ও ছবি ছাপানো ছিল।تاريخ الدولة العليّة العثمانية، تأليف: الأستاذ محمد فريد بك المحامي، تحقيق: الدكتور إحسان حقي، دار النفائس، الطبعة العاشرة: 1427 هـ - 2006 م، صفحة: 177-178 Central Bank of the Republic of Turkey . Banknote Museum: 7. Emission Group - One Thousand Turkish Lira - I. Series  & II. Series . – Retrieved on 20 April 2009.

প্রদর্শন
ইস্তানবুলুন ফেতহি, ফেতিহ ১৪৫৩ ও ড্রাকুলা আনটোল্ড চলচ্চিত্রে সুলতান মুহাম্মদের চরিত্র রয়েছে। চলচ্চিত্রে সামি আয়ানুগলু সুলতান মুহাম্মদের চরিত্রে অভিনয় করেছেন।

আরও পড়ুন
 Babinger, Franz, Mehmed the Conqueror and his Time. Princeton NJ: Princeton University Press, 1978. 
 İnalcık; Halil, Review of Mehmed the Conqueror and his Time 
 Dwight, Harrison Griswold, Constantinople, Old and New. New York: C. Scribner's Sons, 1915
 Hamlin, Cyrus, Among the Turks. New York: R. Carter & Bros, 1878
 Harris, Jonathan, The End of Byzantium. New Haven CT and London: Yale University Press, 2010. 
 Imber, Colin, The Ottoman Empire. London: Palgrave/Macmillan, 2002. 
 Philippides, Marios, Emperors, Patriarchs, and Sultans of Constantinople, 1373-1513: An Anonymous Greek Chronicle of the Sixteenth Century. Brookline MA: Hellenic College Press, 1990. 
 Nehme, Lina Murr, 1453, Mahomet II impose le Schisme Orthodoxe. Lebanon, Aleph & Taw, 2003. .

তথ্যসূত্র
সাধারণ তথ্য


 Silburn, P. A. B. (1912). The evolution of sea-power. London: Longmans, Green and Co.
 Dyer, T. H., & Hassall, A. (1901). A history of modern Europe From the fall of Constantinople. London: G. Bell and Sons.
 Fredet, Peter (1888). Modern History; From the Coming of Christ and Change of the Roman Republic into an Empire, to the Year of Our Lord 1888. Baltimore: J. Murphy & Co. Page 383+

বহিঃসংযোগ

 Contemporary portraits
 Chapter LXVIII: Reign Of Mahomet The Second, Extinction Of Eastern Empire by Edward Gibbon

বিষয়শ্রেণী:মুহাম্মদ ফাতেহ
বিষয়শ্রেণী:১৪৩২-এ জন্ম
বিষয়শ্রেণী:১৪৮১-এ মৃত্যু
বিষয়শ্রেণী:তুর্ক বংশোদ্ভূত ব্যক্তিত্ব
বিষয়শ্রেণী:এদির্নের ব্যক্তিত্ব
বিষয়শ্রেণী:১৫শ শতাব্দীর খলিফা
বিষয়শ্রেণী:১৫শ শতাব্দীর উসমানীয় সুলতান
বিষয়শ্রেণী:তুর্ক শাসক
বিষয়শ্রেণী:তুর্কি কবি
বিষয়শ্রেণী:উসমানীয় তুর্কি
বিষয়শ্রেণী:উসমানীয়-ভেনেসীয় যুদ্ধের উসমানীয় ব্যক্তিত্ব
বিষয়শ্রেণী:মাতুরিদি ব্যক্তি
বিষয়শ্রেণী:হানাফী ব্যক্তি
বিষয়শ্রেণী:সুন্নি সুফি
বিষয়শ্রেণী:তুর্কি মুসলিম
বিষয়শ্রেণী:বিষক্রিয়ায় মৃত্যু
বিষয়শ্রেণী:মুজাদ্দিদ